Ironicky, zatiaľ čo Shen Yun oslavuje tradičnú čínsku kultúru na celom svete, v Číne pôsobiť nemôže. Nielen to, ale v Číne nemôžete vidieť ani ďalšie vystúpenia, ako je toto. Shen Yun by tam rád vystupoval, ale Komunistická strana Číny to nedovolí. Iste, v Číne je nespočetné množstvo predstavení, ktoré sa zdajú byť tradičnými, ale po desaťročiach politických kampaní na vymazanie tohto kultúrneho dedičstva, boli zbavené vnútornej podstaty. Jednou z vecí, ktoré robia predstavenie Shen Yun jedinečným, je to, že okrem umenia a krásy na povrchu, má v úcte duchovnú esenciu čínskej civilizácie - myšlienky ako súlad medzi nebom, Zemou a ľudstvom. Práve tento aspekt čínskych tradícií je ten, ktorý sa komunistický režim pokúša zničiť. Komunistický režim vidí v oživení tejto kultúry a tým i Shen Yun-e hrozbu, a tak nedovoľuje, aby tam Shen Yun vystupoval. Okrem toho umelecký tím spoločnosti Shen Yun cíti, že umenie by nemalo byť len prostriedkom na šírenie krásy a kultúry, ale malo by mať taktiež humanitárnu stránku. Každý rok má Shen Yun aspoň jednu tanečnú figúru s vysoko citlivou témou v Číne, ktorej sa žiaden z tamojších umelcov nedokáže dotknúť - príbeh Falun Gongu (pozri nižšie). Domnievame sa, že je to dôležitý príbeh, ktorý stojí za to povedať, ale to je ďalší dôvod, prečo nemôžeme v Číne vystupovať. Medzitým čínski ľudia, ktorí si to môžu dovoliť, neustále lietajú do Tchajpei, Tokya, Los Angeles a ďalších miest, aby špeciálne navštívili naše predstavenie Shen Yun. Mnohí ďalší na našich webových stránkach vyjadrovali nádej, že čoskoro prídeme do Číny.